Dorothy Mackaill

Dorothy Mackaill (1903ko martxoaren 4a - 1990eko abuztuaren 12a) Erresuma Batuan jaiotako estatubatuar aktorea izan zen, batez ere zinema mutuan eta lehen hogeita hamarreko urteetan jardun zuena.

 Bizitza 
Dorothy Mackaill Hull-en (Ingalaterra) jaio zen, eta hamaika urte zituenetik bizi izan zen aitarekin, aita eta ama banandu ostean. Nerabea zela, Mackaill Londresera joan zen aktore gisa antzerkian karrera bat egite asmoz. Aldi baterako Parisera (Frantzia) aldatu ondoren, Broadwayko koreografo bat ezagutu zuen, eta New Yorkera joateko konbentzitu zuen. Han, Ziegfeld Follies-en parte hartu zuen, Marion Davies eta Nita Naldi etorkizuneko aktore zinematografikoen lagun egin zen.

1920an, Mackaillek "Chica Follies" pelikulan parte hartu ondoren zinemako aktore izatera pasatu zen, eta urte horretan bertan egin zuen debuta zineman, Wilfred Noyk zuzendutako The Face at the Window misteriozko filmarekin. Mackaillek hainbat komediatan ere parte hartu zuen 1920an Johnny Hines aktorearekin batera. 1921ean Anna May Wong, Noah Beery eta Lon Chaney-rekin aritu zen Marshall Neilanek zuzendutako Bits of Life draman. Hurrengo urteetan, Mackaillek Richard Barthelmess, Rod La Rocque, Colleen Moore, John Barrymore, George O'Brien, Bebe Daniels, Milton Sills eta Anna Q. Nilsson aktoreekin lan egin zuen.

1924an, Mackaillek The Man Who Came Back draman paper nagusia eskursatu zuen, George O'Brien idoloarekin batera. Marcelle nightclub taldeko abeslariaren pertsonaiak Hollywoodeko izar estatusera eraman zuen, eta bere ibilbideak aurrera egiten jarraitu zuen hamarkada osoan zehar. Urte horretan bertan, Estatu Batuetako Western Association of Motion Picture Advertisers elkarteak WAMPAS Baby Stars-etako bat izendatu zuen, eta titulu hori urtero ematen zien beren burua industriako etorkizun handienekotzat jotzen zuten hamahiru gazteri. Clara Bow, Julanne Johnston eta Lucille Ricksen ere saritu zituzten.

1926an Mackaill Lothar Mendes zinema-zuzendari arrakastatsuarekin ezkondu zen, baina bi urte baino ez zuten elkarrekin iraun, dibortzioan amaitu zuten. Beste bi aldiz ezkondu zen: 1931tik 1934ra Neil Millerrekin, eta 1934tik 1938ra Harold Pattersonekin, bi ezkontzak dibortzioan amaituz.

Hogeiko hamarkadaren amaieran eta hogeita hamarreko hamarkadaren hasieran zinema mututik soinuzko zinemara igarotzeak zinema mutuko bere garaikide askoren antzeko egoeran utzi zuen Makaill; talentu berrien alde egindako estudioetako exekutiboek berehala ahaztu zuten, amerikar publikoa berriro zinemetara erakartzeko zain, Estatu Batuak Depresio Handian hondoratzen ari ziren unean. 

Mackaillek First National Picturesekin zuen kontratua ez zen berritu 1931n iraungi zenean, eta, ondorioz, aktore independente bihurtu zen. Garai honetan bere paperik garrantzitsuena Columbia Picturesen Love Affair (Gazteria modernoa) filmean izan zen, Humphrey Bogart gaztea gizonezko protagonista zela. MGM, Paramount Pictures eta Columbia Pictures-entzat hainbat pelikula filmatu zituen.  1937 erretiratu zen bere ama zaharra zaintzeko.

Dorothy Mackaill noizbehinka bere erretirotik atera zen telebistarako paperetan jarduteko, batez ere hirurogeiko eta hirurogeita hamarreko hamarkadetako Hawaii Cinco 0 telesailaren zenbait ataletan. Mackaill hainbat hamarkadatan bizi izan zen lekuan filmatzen zen.

 Heriotza 

Dorothy Mackaill giltzurrunetako akats baten ondorioz hil zen Honolulun, Hawaiin, 1990ean, 87 urte zituela. Erraustu egin zuten, eta haren errautsak Waikiki hondartzan zabaldu zituzten.

 Erreferentziak 

 Kanpo estekak 

Kategoria:Ingelesak
Kategoria:Zinema mutuko aktoreak
Kategoria:Giltzurruneko gutxiegitasunaren ondorioz hildakoak